stanford-oval/wikipedia huggingface dataset:
אלכסנדרו קורטיאנו
קריירה > קריירת אימון

מסוף 2003 עד 2007 עבד בזימברו בתפקידים שונים (כעוזר מאמן ראשי, מנהל ספורטיבי וממלא מקום המאמן). מאז 2007, בנוסף למולדובנית, יש לו אזרחות רוסית.
בשנת 2009 הוא היה עוזר מאמן במועדון סמנה-זניט (רוסיה). מסוף 2011 עד 2014 עבד כמאמן נבחרת הנוער של מולדובה. בסיבוב המוקדמות של אליפות אירופה לנוער 2015, קבוצתו הבקיעה 16 נקודות בעשרה משחקים וסיימה במקום השלישי והשאירה אחריה את פינלנד ואנגליה.
ב-24 בספטמבר 2014, היה למאמן הנבחרת הלאומית של מולדובה. החוזה איתו חושב עד סוף טורניר המוקדמות ליורו 2016. עם זאת, שנה לאחר מכן, ב-21 בספטמבר 2015, הוא התפטר — הנבחרת לאחר שמונה משחקים תפסה את המקום האחרון והשישי עם שתי נקודות. בשנת 2017 הוא עמד בראש המועדון הלטבי "ילגבה". משנת 2018 עד 2020 הוא היה מאמן פוניבז' הליטאית.
ב-28 ביוני 2021 הוא מונה למאמן דינמו סנקט פטרבורג לקראת עונת 2021/2022 בליגה הרוסית השנייה. באוקטובר 2022 פוטר לאחר שלא הצליח להוליך את הקבוצה להעפלה לליגת המשנה הרוסית בכדורגל. שימש במשך חצי עונה כמאמן קבוצת יאדרו סנקט פטרבורג.
תארים > קבוצתיים

אלוף מולדובה: 1992, 1992/93, 1993/94, 1994/95, 1995/96
אלוף פולין: 1996/97
זוכה גביע רוסיה: 1998/99
תארים > אישיים

כדורגלן השנה במולדובה (2): 1993, 1998
ברשימת 33 שחקני הכדורגל הטובים ביותר באליפות רוסיה: 1998 (מקום 3)
הערות שוליים

↑  Александр КУРТИЯН. ЕСЛИ БЫ НЕ ЗВОНОК ИЗ ГАМБУРГА, ОСТАЛСЯ БЫ В ПИТЕРЕ
↑  Александр КУРТИЯН. ВОЗВРАЩАЮСЬ В «ЗЕНИТ»
↑  Александр КУРТИЯН. КАК БУДТО И НЕ УХОДИЛ ИЗ «ЗЕНИТА»
↑  КУРТИЯН И КОНДРАШОВ В НЫНЕШНИЙ «ЗЕНИТ» НЕ ВПИСЫВАЛИСЬ
↑  КУРТИЯН ОТДАН В АРЕНДУ «ЗИМБРУ»
↑  "Куртиян может перейти в питерское "Динамо"". sport-express.ru (ברוסית). 2001-11-27. נבדק ב-2021-06-28.
↑  "Куртиян подписал контракт с санкт-петербургским "Динамо"". www.fontanka.ru (ברוסית). 2002-01-09. נבדק ב-2021-06-28.
↑  "Список лучших футболистов Молдовы с 1992-го по 2012-й год" (ברוסית). 2013-12-08. נבדק ב-2013-12-16.
↑  "Александр Куртиян: Я – молдаво-россиянин!". Советский спорт (ברוסית). נבדק ב-2021-06-28.
↑  "Куртеян возглавил сборную Молдавии". Официальный сайт Федерации футбола Молдавии. 24 בספטמבר 2014. אורכב מ-המקור ב-2014-10-16. נבדק ב-2014-10-11. {{cite web}}:  (עזרה)
↑  Главный тренер сборной Молдовы Куртиян подал в отставку
↑  "Александр Куртеян – главный тренер «Динамо».. | ФК «Динамо» Санкт-Петербург | ВКонтакте". vk.com (ברוסית). נבדק ב-2021-06-28.
לגו מרוצים

| --- | --- |

סמליל המשחק בעברית כפי שנראה ממסך ההתקנה של המשחק
 כללי
 תאריך הוצאה:  יולי-אוגוסט 1999 (חלונות), ספטמבר-דצמבר 1999 (פלייסטיישן), אוקטובר-דצמבר 1999 (נינטנדו 64)
 סוגה:  סימולציות מרוצים
 מספר שחקנים:  1-2
 פיתוח:  High Voltage Software
 הוצאה לאור:  לגו מדיה
 ארץ מקור:  ארצות הברית 
 שפות:  אנגלית 
 הפצה:  הד ארצי מולטימדיה (ישראל)
 סדרה:  Lego Racers 
 הערות:  המשחק מתאים לחלונות 95 ומעלה. הרצה על מערכת הפעלה של 64 סיביות (חלונות 7 ומעלה) דורשת הרצה תחת מצב תאימות.
 דרישות תוכנה
 מצבי משחק:  שחקן יחיד, מרובה משתתפים
 פלטפורמות:  חלונות, פלייסטיישן, נינטנדו 64
 מדיה:  CD-ROM
 המשחק הבא:  לגו מרוצים 2
 דרישות מערכת
 מעבד:  פנטיום MMX במהירות 166MHz
 זיכרון:  32MB
 כרטיס מסך:  תואם Direct3D 6.1 עם 4MB זיכרון VRAM
 מקום פנוי:  210MB
 מערכת קול:  16 סיביות, תואם חלונות 95/98 או DirectX 6.1
 בקרים:  מקלדת, עכבר, ג'ויסטיק תואם חלונות 95/98
 
לגו מרוצים (באנגלית: Lego Racers) הוא משחק מרוצים ממוחשב מזיכיון לגו, שפותח על ידי חברת High Voltage Software והופץ על ידי לגו מדיה ב-1999. במשחק, השחקן נכנס לנעליו של נהג מרוצים המתחרה נגד יריבים בעולם הלגו תוך שימוש במכונית מרוץ הבנויה מאבני לגו וניתנת להרכבה ולהתאמה אישית, ומטרתו היא להביס את אלוף המרוצים המכונה "מתחרה החלל" ולהפוך לאלוף המרוצים החדש של עולם הלגו. המשחק תורגם גם לעברית, והופץ בישראל על ידי חברת הד ארצי מולטימדיה.
שני משחקי המשך, לגו מרוצים 2 ו-Drome Racers, פותחו על ידי חברת Attention to Detail והופצו על ידי לגו מדיה ב-2001 ו-2002 בהתאמה. ב-2023, למעלה משני עשורים לאחר יציאת המשחק, יצא לאור משחק בשם Lego 2K Drive, אף הוא משחק נהיגה המתרחש בעולם של זיכיון "לגו".
פיתוח

את הרעיון מאחורי המשחק - משחק מרוצים בסגנון לגו בו השחקן בונה מכונית מרוץ משלו תוך שימוש בקוביות לגו - הגה לראשונה מייסד חברת High Voltage Software, קרי ג'יי. קנופסקי. לאחר שנה של פיתוח עצמאי, פנתה אליו חברת "לגו מדיה" ושכרה אותו על מנת לפתח את המשחק תוך שיתוף פעולה עם חברות נוספות בתאגיד "לגו".
במסגרת עיצוב המשחק, נשלחו אל המפתחים מספר רב של מודלים תלת-ממדיים של "אנשי לגו" וקוביות לגו, מסמכים, ותמונות תיעוד שונות מקו המוצרים של "לגו", שבסופו של דבר בחרו לעצב את המשחק תוך שימוש בערכות "פיראטים", "חלל", "הרפתקה" ו-"טירות". כמו כן, בחר צוות הפיתוח את דמויות הלגו אותן אהבו במיוחד, והקדישו זמן לחקור את הרקע העלילתי שלהם על מנת "לתפור" אותן לשלבי המשחק. המפתחים בחרו במספר דמויות מהעולם הבדיוני של "לגו" כך שישמשו כ"בוסים" של פרקי המשחק, בעוד שהיתר שימשו כמתחרים "רגילים". בנוסף לכך, נאלצו המפתחים "להמציא" שתי דמויות שלא היו קיימות עד כה בעולם הלגו - אלו של "מתחרה החלל" ו"ורוניקה וולט".
צוות הפיתוח שקד במשך שנה על מנגנון הבנייה וההתאמה האישית של המכוניות. המתכנת הראשי של החברה, דווייט לוצ'סטר, פיתח נוסחה בה מעצבי המשחק השתמשו על מנת ליצור אלמנטי לגו בודדים במשחק שישמשו את השחקן לצורך בניית המכונית. קוביות הלגו הזמינות לשחקן נבחרו מתוך מבחר של מאות פריטי לגו שנסקרו על ידי צוות הפיתוח, נבחרו על פי מראם החיצוני, ונבחנו על מנת לדעת האם הן מתאימות לאלגוריתם של לוצ'סטר. כמו כן, פותח מנגנון לפיו כמות קוביות הלגו שעל הרכב תשפיע על הפיזיקה שמאחורי הנהיגה ברכב - המהירות המקסימלית שלו, אופן וקלות השליטה ברכב, ותאוצתו. מנגנון זה נבחר על פני מנגנונים מורכבים יותר עקב התאמה לקהל היעד הצעיר של השחקנים.
המפתחים תכננו לשלב גם מנגנון "התפרקות" של הרכב כך שפגיעות שונות בו יגרמו להתנתקות של קוביות מהרכב, אך זנחו את הרעיון כיוון שהוא "הציב יותר מדי בעיות מכדי להפוך לאפשרי". מנגנון דומה בסופו של דבר שולב ב"לגו מרוצים 2".
תצוגה מקדימה של המשחק הייתה זמינה בתערוכת E3 של 1999, טרם יציאתו הרשמית.
ביקורת

גרסת המחשב של המשחק זכתה לביקורות חיוביות למדי, כאשר ממוצע הביקורות עומד על 75% באתר GameRankings. גרסאות הפלייסטיישן והנינטנדו 64, שיצאו מספר חודשים מאוחר יותר, זכו לביקורות מעורבות וממוצע הביקורות באתר GameRankings עומד על 63% ו-66% בהתאמה.
הגרפיקה של המשחק זכתה ברובה לשבחים על ידי המבקרים. באתר GameSpot נאמר כי כל אלמנט גרפי בגרסת המחשב "נראה בהיר, צבעוני ונקי" כשמשחקים במצב מואץ בתלת מימד, אם כי צוין כי הטקסטורות עבור המודלים היו "מינימליות". באותו אתר נטען כי עיצוב המסלולים בגרסת הנינטנדו הוא "חדשני וחמוד", וכי למסלולים ולרקעים יש "מראה קצת אמיתי" שמקל על הזיהוי היכן השחקן צריך לנסוע. טרנט סי. וורד מאתר IGN שיבח את אנימציות הרקע של גרסת המחשב, וקבע כי הן לא רק "מוסיפות לאווירה של המשחק, אלא גם משפיעות על האופן שבו הוא משוחק". עם זאת, כמה מבקרים מתחו ביקורת על ביצועי המשחק, כאשר סם בישופ מ-IGN טען כי זמני טעינת השלבים בגרסת הפלייסטיישן הם "נוראיים", וכריס צ'רלה ממגזין NextGen כינה את קצב הפריימים של גרסת הנינטנדו "איטי להחריד". לעומת זאת, ויני אימפריו מ-IGN כינתה את קצב הפריימים של אותה גרסת קונסולה "עקבית, אם לא חלקה לחלוטין".
מנגנון בניית המכוניות זכה לביקורות מעורבות. צ'רלה מ-NextGen טען כי מנגנון הבנייה ונסיעת המבחן היה "כיפי במיוחד", במיוחד לאור העובדה שאופן הבנייה משפיע על ביצועי הרכב, ווורד מ-IGN טען כי האופן שבו מכוניות חדשות וחלקים חדשים נפתחים עבור השחקן עם התקדמות העלילה הוא "ממכר". עם זאת, בן סטאל מ-GameSpot כינה את מערכת הבנייה של המשחק לא ידידותית, והצהיר כי לשחקן "עדיף פשוט להישאר עם אחד מרכבי ברירת המחדל". אימפריו מ-IGN טען כי השליטה ברכבים "הדוקה להפתיע", וטען כי בקרי השליטה בגרסת הנינטנדו 64 אינטואיטיביים למדי. לעומת זאת, ב-NextGen נטען כי רוב המכוניות מרגישות כבדות ביותר, דבר הפוגם בחוויית הנהיגה. וורד שיבח את מערכת "אבני החיזוק", כינה אותה די מגניבה, כמו גם הצהיר שהאבנים הלבנות איתן ניתן לשפר את אבני החיזוק מוסיפות "אסטרטגיה חדשה למשחק". סטאל לעומתו כינה את המערכת "עלובה ביותר". המבקרים גם מתחו ביקורת על המצב מרובה המשתתפים במשחק, כאשר וורד כינה את מצב המסך המפוצל "פשוט", ובמגזין Electronic Gaming Monthly נטען שהיעדר אפשרויות נוספות למצב מרובה משתתפים (באונליין למשל) פוגע באורך החיים של המשחק.
משחק המשך

משחק ההמשך, לגו מרוצים 2, הוצג לראשונה בתערוכת E3 שהתקיימה במאי 2001 ויצא לאור בספטמבר אותה השנה. המשחק פותח על ידי סטודיו Attention to Detail, ועלילתו ממשיכה מאותה הנקודה בה המשחק הקודם הסתיים וסובבת סביב ניסיונו של "מתחרה החלל" לתבוע חזרה את תואר אלוף המרוצים. המשחק זכה לביקורות פושרות יותר, ותואר כשילוב בין "לגו מרוצים" הראשון לבין משחק המרוצים Rollcage, משחק נוסף שפותח על ידי Attention to Detail.
הערות שוליים

↑  באנגלית: Rocket Racer
↑  שמות הדמויות והמסלולים הוצגו כאן בהתאם למהדורה העברית של המשחק.
1 2  I. G. N. Staff, Developer Journal: Lego Racers, IGN, ‏1999-05-24 (באנגלית)
↑  I. G. N. Staff, If you build it..., IGN, ‏1999-08-20 (באנגלית)
↑  LEGO Racers Preview, GameSpot (באנגלית אמריקאית)
↑  I. G. N. Staff, Lego Media's E3 Lineup, IGN, ‏1999-05-12 (באנגלית)
↑  LEGO Racers for PC - GameRankings, web.archive.org, ‏2019-12-09
↑  LEGO Racers for PlayStation - GameRankings, web.archive.org, ‏2019-12-09
↑  LEGO Racers for Nintendo 64 - GameRankings, web.archive.org, ‏2019-12-09
↑  LEGO Racers Review, GameSpot (באנגלית אמריקאית)
1 2 3  Lego Racers Review, GameSpot (באנגלית אמריקאית)
1 2 3 4  I. G. N. Staff, Lego Racers, IGN, ‏1999-09-11 (באנגלית)
↑  Sam Bishop, Lego Racers, IGN, ‏2000-03-16 (באנגלית)
1 2  Winnie Imperio, Lego Racers, IGN, ‏1999-10-27 (באנגלית)
↑  Boyer, Crispin; Smith, Shawn; Hager, Dean; Johnston, Chris, "Lego Racers (N64)"
↑  I. G. N. Staff, E3: Lego Racers 2 Hands-on, IGN, ‏2001-05-19 (באנגלית)
↑  Lego Racers 2 ships, GameSpot (באנגלית אמריקאית)
↑  I. G. N. Staff, LEGO Racers 2, IGN, ‏2001-09-27 (באנגלית)
↑  I. G. N. Staff, Lego Racers 2, IGN, ‏2001-09-12 (באנגלית)
תמונת מסך מהמשחק בעברית: מסלול ההרפתקה במקדש
כותרות נושאים של ספריית הקונגרס

כותרות הנושאים של ספריית הקונגרס (באנגלית: Library of Congress Subject Headings (LCSH)) כוללות תזאורוס (במובן מדעי המידע, מילון מבוקר) של כותרות נושאים, המתוחזק על ידי ספריית הקונגרס, לשימוש ברשומות ביבליוגרפיות. כותרות הנושא של ספריית הקונגרס הן חלק בלתי נפרד מהבקרה הביבליוגרפית, והוא הגורם שבאמצעותו ספריות אוספות, מארגנות ומפיצות מסמכים. הוא הופיע לראשונה בשנת 1898, שנה אחרי פרסום שיטת המיון של ספריית הקונגרס (1897). המהדורה המודפסת האחרונה ה-38 פורסמה בשנת 2016 ומאז הפסיקה ספריית הקונגרס להוציא פרסום מודפס ומפרסמת באינטרנט רשימה מעודכנת שבועית, נספח למהדורה ה-38. כותרות הנושאים מיושמים על כל פריט באוסף הספרייה, ומקלים על אפשרות הגישה של המשתמש לפריטים בקטלוג הנוגעים לנושא דומה.
אמנות ומדע

מיון כותרות הנושא הוא מאמץ אנושי ואינטלקטואלי, בו אנשי מקצוע מיומנים מחילים תיאורי נושא לפריטים באוספים שלהם. מטבע הדברים, כל ספרייה רשאית לבחור למיין את נושאי הפריטים שלהם באופן שונה, ללא תו תקן אחיד. השימוש והקבלה הנרחבים בכותרות הנושאים של ספריית הקונגרס מאפשרים גישה אחידה ואחזור של פריטים בכל ספרייה בעולם תוך שימוש באותה אסטרטגיית חיפוש ותזאורוס LCSH, אם הכותרות הנכונות הוחלו על הפריט על ידי הספרייה. לפיכך, החלטות בנושאי LCSH כוללות דיון רב ואפילו מחלוקת בקרב הספרנים.
למרות ההיקף הרחב והמקיף של LCSH, יש ספריות בהן השימוש בכותרות הנושאים אינו אידיאלי או יעיל. כדי לעסוק אוספים וקהילות משתמשים שונות ייתכן שיש צורך בכותרות נושאים אחרות. הספרייה הלאומית לרפואה של ארצות הברית פיתחה כותרות נושא רפואי (MeSH) לשימוש במאגרי המידע והאוספים הרבים שלה. ספריות אוניברסיטאיות רבות אינן רשאיות להחיל הן כותרות LCSH והן MeSH על פריטים. בקנדה עבדה הספרייה הלאומית עם נציגי LCSH כדי ליצור מערך משלים של כותרות נושא קנדיות (CSH) כדי להשיג גישה ולבטא את תוכן הנושאים של מסמכים בנושאי קנדה.
סוגיות במדיניות של LCSH

מבחינה היסטורית, סוגיות נסבו סביב המונחים ששימשו לתיאור קבוצות גזעיות או אתניות. המונחים ששימשו לתיאור אפרו-אמריקאים ראויים לציון. עד שנות התשעים הייתה למנהלי LCSH מדיניות קפדנית שלא לשנות מונחים עבור קטגוריית נושא. דבר זה נאכף כדי להדק ולחסל את הכפילות או הבלבול שעלולים להיווצר אם ישתנו כותרות הנושאים. לפיכך מונח אחד לתיאור נושאים בעניין אפרו-אמריקאים ב־LCSH היה 'אפרו-אמריקני' הרבה אחרי שהמונח הזה יצא מן האופנה בקרב הציבור. LCSH החליטה להתיר שינוי מסוים במונחים בשנת 1996 כדי לשקף טוב יותר את הצרכים ולאפשר גישה נוחה למשתמשי הספרייה. עם זאת, לא משתמשים במונחים נפוצים רבים, או במונחי 'שפה טבעית' ב־LCSH ודבר זה עלול, למעשה, להגביל את יכולת המשתמשים לאתר פריטים. יש מסורת הולכת וצומחת של מחקר בבתי ספר לספרנות ומידע על ההטיות התרבותיות והמגדריות המשפיעות על המונחים המשמשים ב־LCSH, אשר בתורם עשויים להגביל או לשלול ממשתמשי הספרייה גישה למידע המאוחסן ומופץ באוספים. חוקר מדעי המידע האמריקני הבולט בנושא זה הוא סנפורד ברמן.
ברמן גם הצביע על הקושי למצוא חומר בנושאים מסוימים, כגון התכחשויות שונות, מכיוון שמונחי השפה הטבעית עבורם, כגון הכחשת שינויי אקלים, לא שולבו ב־LCSH 
התעוררה גם ביקורת על הארגון המוטה ותיאור החומרים על מיניות. עבודות על הטרוסקסואליות מתויגות בקושי ככאלה ב־LCSH, ומעניקות למשתמשים את הרושם שרק מיניות קווירית ראויה לבחינה מכיוון שהטרוסקסואליות היא נורמטיבית.
גישה לנתונים

כותרות הנושאים התפרסמו בכרכים גדולים (כרגע עשרה), המוצגות בדרך כלל אזורי היעץ של ספריות המחקר. ניתן לחפש אותם באופן מקוון באתר המיון של ספריית הקונגרס, כשירות מנויים או בחינם (כרשומות בודדות) ברשומות הזיהוי של ספריית הקונגרס. ספריית הקונגרס מפרסמת עדכונים שבועיים. הנתונים מתפרסמים תמורת תשלום על ידי שירות ההפצה לקטלוג.
שירות אינטרנט, lcsh.info, הוקם על ידי אד סאמרס (Ed Summers) עובד ספריית הקונגרס, בערך באפריל 2008, באמצעות מערכת ארגון ידע פשוטה (SKOS) כדי לאפשר דפדוף פשוט בכותרות הנושא. lcsh.info הושבת בהוראת ספריית הקונגרס ב -18 בדצמבר 2008. הודעה זו התקבלה במורת רוח רבה מצד ספרני המידע וקהילות האינטרנט הסמנטיות, למשל. טים ברנרס-לי מ- לאחר עיכוב מסוים, הקימה הספרייה שירות אינטרנט משלה לדפדוף ב־LCSH באתר id.loc.gov באפריל 2009.
שימוש בכותרות נושאים

טימותי בינגה, מנהל הספריות במרכז לחקירה, מציין בעיות שמקשות על השימוש בשפה הסטנדרטית של LCSH כדי למצוא חומר. אלה כוללות מערכות המאפשרות ללקוחות לתייג באופן בלתי פורמלי חומרים בקטלוג. מחברי ספרים ומוציאים לאור שמקטלגים בעצמם, ויישום שגוי של LCSH בחומרים שנויים במחלוקת.
השימוש בקטלוגים מקוונים בעלי קישורים מבוססי רשת או בקטלוג ציבוריים מקוונים גדל יותר ויותר ומאפשר למשתמשים לקשר לרשימה של פריטים דומים המוצגים על ידי LCSH ברגע שמוצא פריט אחד בעל עניין למשתמש. עם זאת, מכיוון ש־LCSH לא באים לידי ביטוי בשפה טבעית, משתמשים רבים עשויים לבחור לחפש בקטלוג ציבוריים מקוונים לפי מילות מפתח. יתר על כן, משתמשים שלא מכירים חיפוש בקטלוגים ציבוריים מקוונים ובכותרות נושאים עשויים להניח שלא בצדק שבספריה שלהם אין פריטים בנושא הרצוי להם, אם הם בחרו לחפש לפי שדה 'נושא', והמונחים שהזינו אינם תואמים בקפדנות את כותרות הנושאים. לדוגמה, 'ויסות טמפרטורת גוף' משמש במקום 'ויסות תרמי'. לפיכך הדרך הקלה ביותר למצוא ולהשתמש בכותרות נושאים היא להתחיל בחיפוש 'מילת מפתח' ואז להסתכל בכותרות הנושאים של פריט רלוונטי כדי לאתר חומר קשור אחר.
התאמת מערכת הנושאים לספרייה הלאומית

בשנת 2012 עברה הספרייה הלאומית של ישראל ממפתוח בשיטת דיואי ושיטת שלום, למפתוח על פי שיטת כותרות הנושאים של ספריית הקונגרס.
לחלק מן הנושאים בספריית הקונגרס הטיה תרבותית אמריקאית נוצרית ועל כן שונו והותאמו הגדרות של מספר נושאים מצומצם להגדרות בעלות צביון יהודי וישראלי.
לדוגמה: אם בספריית הקונגרס יש רק תת-חלוקה "בספרות מקראית" ו"בספרות רבנית", הספרייה הלאומית הוסיפה תת-חלוקה נוספת ל"ספרות בתר-מקראית". בנושאים רבים בהם ישנה תת-חלוקה של "בספרות המקראית", נוספו אצלנו תתי חלוקות של "בספרות הבתר מקראית" ו"בספרות הרבנית".
בנושאים רבים ביהדות לא הייתה קיימת חלוקה לתקופות.
לדוגמה: בספריית הקונגרס כל החיבורים הקדומים בפילוסופיה יהודית קיבלו את כותר הנושא "פילוסופיה יהודית חיבורים קדומים עד 1800".
כמו כן נוספו מספר נושאים הלכתיים, שמות חסידויות, שמות מקומות של קהילות יהודיות ברחבי העולם ומקומות בארץ ישראל שלא היו קיימים במאגר הנושאים של ספריית הקונגרס.
המפתוח עצמו נעשה באנגלית כאשר רוב מערכת הנושאים מתורגמת לעברית בעזרת מחולל שבנה פרופ' אלחנן אדלר שהתבסס בראשיתו על רשימת הנושאים בעברית של ספריית אוניברסיטת בר-אילן ובטיוב של ספרני הספרייה הלאומית. ניתן לחפש גם בעברית.
כל מערכת הנושאים נמצאת ב"מאגר הזהויות הלאומי" ומשמש כיום את רוב הספריות האקדמיות בארץ.
הערות שוליים

↑  Berman, Sanford (2017). "Library Catalogs Deny Science Denial". Skeptical Inquirer. 41 (3): 8.
↑  Drabinski, Emily (באפריל 2013). "Queering the Catalog: Queer Theory and the Politics of Correction". The Library Quarterly: Information, Community, Policy. 83 (2): 97. doi:10.1086/669547. JSTOR 10.1086/669547. {{cite journal}}:  (עזרה)
↑  Rob Styles (2008-04-02). "SKOS, Linked Data and LCSH!". I Really Don't Know. אורכב מ-המקור ב-2010-03-14. נבדק ב-2010-01-12.
↑  Ed Summers (2008-12-18). "lcsh.info " Blog Archive " uncool uris". אורכב מהמקור ב-26 בפברואר 2009. נבדק ב-2010-01-12. {{cite web}}:  (עזרה)תחזוקה - ציטוט: unfit URL (link)
↑  "Tim Berners-Lee's comment on Uncool URIs". 2008-12-20. אורכב מהמקור ב-26 בפברואר 2009. נבדק ב-2010-04-20. {{cite web}}:  (עזרה)תחזוקה - ציטוט: unfit URL (link)תבנית:Failed verification
↑  "Library of Congress Update for 2009 ALA Annual Conference, January-May, 2009 (The Library of Congress at ALA Annual Conference 2009)". נבדק ב-2010-01-12. In April, 2009 the Beta version of ID.LOC.GOV with the LCSH vocabulary went live.
↑  Binga, Timothy (2017). "Information Bias in Library Catalogs". Skeptical Inquirer. 41 (3): 9.
| --- | --- |
בקרת זהויות :  NLI: 987007563431505171  BnF: cb12068213h (data)  GND: 4660222-7  LCCN: no2009100811  LNB: 000051750  NLA: 36101248  SUDOC: 028953193  VIAF: 174475040   WorldCat (עם VIAF): 174475040
פלאמס בלאנג

| --- | --- |

 מדינה:  בלגיה 
 מנהיגים:  Tom Van Grieken 
 תקופת הפעילות:  14 בנובמבר 2004 – הווה (20 שנה) 
 אידאולוגיות:  לאומיות פלמית, שמרנות לאומית,ליברליזם כלכלי, אירוסקפטיות
 מטה:  בריסל 
 מיקום במפה הפוליטית:  ימין
 
 www.vlaamsbelang.org
 
פלאמס בלאנג (בפלמית: Vlaams Belang, בעברית "האינטרס הפלנדרי") היא מפלגת ימין בלגית באזור הפלמי ובבריסל, שהוקמה ב-2004 ודוגלת בעצמאות פלנדריה המהווה חלק מבלגיה.
אידאולוגיית המפלגה היא כנגד מצב רב-תרבותיות, אך מקבלת מצב של חברה רב-אתנית, כל עוד ישנה טמיעה של האזרחים החדשים בתרבות הבלגית.
כמו כן, המפלגה דוגלת בהגבלת ההגירה למדינה, ובאירוסקפטיות (דעה נגד האיחוד האירופי כדבר מועיל).
מפלגת הפלאמס בלאנג ירשה את מפלגת פלאמס בלוק (הגוש הפלנדרי), אשר הוקמה ב-1978 על ידי הימין הלאומני של האיחוד העממי שפרץ בשנות ה-70 של המאה ה-20 המאוחרות. תחילת האידאולוגיה התחילה עם פשרת האיחוד בנושא האוטונומיה הפלמית, ומאוחר יותר התמקדה בהגירה ובביטחון.
אחד ממנהיגי המפלגה הידועים בתקשורת הוא פיליפ דה וינטר, בעל היוזמות השנויות במחלוקת כנגד גל ההגירה בבלגיה.
ב-2014 נפגש סגן השר המקשר בין הממשלה לכנסת, חבר הכנסת אופיר אקוניס (הליכוד) עם משלחת של המפלגה, אף שהיא מוחרמת על ידי משרד החוץ והקהילה היהודית בבלגיה. המפלגה היא בעלת מאפיינים אנטישמיים והזדהתה בעבר עם הנאצים.
הערות שוליים

↑   ברק רביד, סגן השר אופיר אקוניס פגש נציגי מפלגה אנטישמית שישראל מחרימה, באתר הארץ, 30 במרץ 2014
| --- | --- |
בקרת זהויות :  PLWABN: 9811332498905606  BnF: cb124919988 (data)  GND: 1041456263  ISNI: 0000 0000 8810 7160  LCCN: n2007035614  VIAF: 193054351   WorldCat (עם VIAF): 193054351 
ערך זה הוא קצרמרבנושא בלגיה ובנושא מפלגות. אתם מוזמנים לתרום לוויקיפדיה ו.
דוידה קלאבריה

דוידה קָלַאבְּריַה (באיטלקית: Davide Calabria;‏ נולד ב-6 בדצמבר 1996 בברשה, איטליה) הוא כדורגלן איטלקי המשחק בעמדת המגן הימני בבולוניה מהסרייה א' בהשאלה ממילאן.
קריירת מועדונים

קלאבריה הצטרף למחלקת הנוער של מילאן ב-2006, ועבר בכל מחלקות הנוער של המועדון, הוא ערך את הופעת הבכורה שלו בסרייה א' ב-30 במאי 2015 בניצחון על אטאלנטה, כשהחליף את מתיה דה שיליו. קלאבריה תפס את המקום בהרכב של מילאן בעונת 2017/2018 לאחר פציעתו של אנדראה קונטי. באותה עונה גם כבש את שער הבכורה שלו בניצחון נגד רומא.
ביולי 2021 האריך את חוזהו במילאן עד שנת 2025.
ב-15 בספטמבר שיחק לראשונה בליגת האלופות כשהוא עונד לראשונה את סרט הקפטן בהפסד 2–3 לליברפול. בעונת 2021/2022 זכה באליפות איטליה עם מילאן.
קריירה בינלאומית

קלאבריה ערך את הופעת הבכורה שלו בנבחרת ב-11 בנובמבר 2020, במשחק ידידות נגד נבחרת אסטוניה.
קלאבריה זכה עם נבחרתו במדליית הארד בטורניר ליגת האומות לאחר שהפסידו בחצי הגמר לנבחרת ספרד במשחק שבו עלה מהספסל בדקה ה-72 ובקרב על המקום השלישי ניצחו את נבחרת בלגיה 2-1 במשחק בו לא היה בסגל.
תארים

הסופר קאפ האיטלקי (2): 2016, 2025
סרייה א': 2021/22
ליגת האומות: (מקום שלישי באיטליה 2021)
הערות שוליים

↑  Official: AC Milan confirm Davide Calabria has extended contract until 2025, ‏9.7.2021
לגו מלחמת הכוכבים: סאגת הסקייווקר

| --- | --- |

 כללי
 תאריך הוצאה:  5 באפריל 2022 
 סוגה:  משחק פעולה-הרפתקאות
 פיתוח:  Traveller's Tales 
 הוצאה לאור:  האחים וורנר אינטרקטיב אנטרטיימנט 
 ארץ מקור:  הממלכה המאוחדת 
 שפות:  אנגלית, קוריאנית, הולנדית, פולנית, רוסית, פורטוגזית ברזילאית, ספרדית, דנית, ספרדית, צרפתית, ערבית, איטלקית, גרמנית, סינית מסורתית 
 סדרה:  לגו מלחמת הכוכבים
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Xbox One, macOS, פלייסטיישן 5, Microsoft Windows, פלייסטיישן 4, נינטנדו סוויץ', Xbox Series X ו-Series S 
 המשחק הקודם:  לגו מלחמת הכוכבים: הכוח מתעורר
 
 אתר רשמי
 
לגו מלחמת הכוכבים: סאגת הסקייווקר הוא משחק הרפתקאות-פעולה שמבוסס על לגו מלחמת הכוכבים משנת 2022 שפותח על ידי Traveller's Tales ופורסם על ידי האחים וורנר. זהו המשחק השישי בסדרת משחקי הווידאו לגו מלחמת הכוכבים של TT Games. המשחק מתאים את כל תשעת הפרקים בסדרת הסרטים של מלחמת הכוכבים, עם דמויות נוספות המבוססות על סרטים אחרים של מלחמת הכוכבים וסדרות טלוויזיה שפורסמו כ-DLC.
המשחק יצא ב-5 באפריל 2022 עבור Microsoft Windows, Nintendo Switch, PlayStation 4, PlayStation 5, Xbox One ו-Xbox Series X/S. הוא קיבל ביקורות חיוביות מהמבקרים, עם שבחים על הגרפיקה, ההומור, הקרב והעיצוב שלו, אם כי הייתה ביקורת קלה שכוונה לתוכן הצד המוגזם שלו, לבעיות טכניות ולהיעדר שיתוף פעולה מקוון. המשחק מכר יותר מ-3.2 מיליון עותקים תוך שבועיים מיציאתו.
משחקיות

בניגוד לרוב משחקי הווידאו של לגו בהם השחקנים היו צריכים להתקדם בסיפור בסדר ליניארי, השחקנים יכולים לבחור להתחיל את המשחק מכל אחת משלוש הטרילוגיות של סאגת הסקייווקר ולהשלים אותן בכל סדר שירצו. לכל פרק יש חמש משימות סיפור עיקריות, הכוללות 45 רמות, בניגוד לשש רמות לכל פרק במשחקים הקודמים. יש גם שלבים מוקדמים קצרים בין חמש הרמות העיקריות שמקדמות את הסיפור קדימה אבל לא כוללות פריטי אספנות כמו minikits או True Jedi. הקרב שופץ מהכותרים הקודמים, כמו חובבי חרב אור שמשתמשים כעת במגוון שילובים עם התקפות קלות, התקפות כבדות ומהלכי כוח, ודמויות מפוצצות בעלות מצלמה מעל הכתף. המשחק כולל 380 דמויות שניתן לשחק בהן, לא בהכרח מוגבל לתשעת סרטי סאגת סקייווקר.
לגו מלחמת הכוכבים: סאגת סקייווקר אינה כוללת כלי להתאמה אישית של דמויות בניגוד להרבה משחקי וידאו קודמים של לגו. המשחק כולל גם Mumble Mode, תכונה נוספת המאפשרת לשחקנים לעבור בין משחק הקול המקורי של המשחק לבין הדמויות ממלמלות ורוטנות, בדומה לסגנון של משחקי וידאו ישנים יותר של לגו.
פיתוח

דיסני ולוקאספילם לא שיתפו פרטים משמעותיים על עלייתו של סקייווקר עם צוות המשחק לפני יציאת הסרט לאקרנים. בינתיים, TT Games עבדו על היבטים אחרים של המשחק עד ש-Lucasfilm שיתפו פרטים נוספים.[דרוש מקור] המשחק פותח במנוע החדש של Traveller's Tales, NTT
ב-20 בינואר 2022, דו"ח שפרסם "Polygon" פירט את כמות המשבר שהתרחשה מאז שהמשחק החל בפיתוח בסוף 2017, כולל עשרות אנשים בתוך החברה שהיו מסוכסכים עם ההנהלה, בגלל הבעת תסכול על לוחות זמנים צפופים, המשבר של החברה. בנוסף, השימוש ב-NTT היה שנוי ביותר במחלוקת בחברה, שכן עובדים רבים דחפו להשתמש במקום זאת ב-Unreal Engine. NTT התברר כקשה להפליא לשימוש, עם כמה אנימציות שלקח שעות יותר להפיק ממה שהן עשו במנוע הישן. כתוצאה מכך, לגו מלחמת הכוכבים: סאגת הסקייווקר יהיה בסופו של דבר המשחק היחיד שפותח על ידי Traveller's Tales ב-NTT, והחברה החליטה להשתמש ב-Unreal Engine בהמשך לפרויקטים העתידיים שלה.
כמו בלגו מלחמת הכוכבים: הכוח מתעורר, גם בלגו מלחמת הכוכבים: סאגת סקייווקר המדובבים הם השחקנים המקוריים מהסרטים וסדרות הטלוויזיה של מלחמת הכוכבים. המשחק גם מסמן את קרדיט המשחק האחרון של טום קיין, עקב פרישה כפויה בעקבות השבץ שלו בנובמבר 2020.
שחרור

לגו מלחמת הכוכבים: סאגת סקייווקר נוסה לראשונה בפיתוח על ידי עורך הסאונד של לוקאספילם מתיו ווד בחגיגת מלחמת הכוכבים בשיקגו. טריילר הכרזה הוקרן בבכורה בכנס E3 2019 במהלך מסיבת העיתונאים של מיקרוסופט. טריילר שני שמציג סצנה אחת מכל תשעת הסרטים יצא ב-20 בדצמבר, במקביל ליציאתו של The Rise of Skywalker.
ב-7 במאי 2020, תאריך השחרור נחשף כ-20 באוקטובר 2020 באמצעות טריילר שפורסם בערוץ היוטיוב הרשמי של Star Wars. באותו יום הסרטון המקורי הפך לפרטי והועלה סרטון חדש, בו נקטע תאריך היציאה. במהלך 2020 Gamescom Opening Night Live, הוכרז שהמשחק יצא ברבעון 1/2 2021 עם גרסאות נוספות ל-PlayStation 5 ול-Xbox Series X/S. ב-2 באפריל 2021, הוכרז שהמשחק נדחה, ללא חלון שחרור נוסף. ב-25 באוגוסט 2021, במהלך Gamescom, יצא טריילר משחק שני יחד עם ההכרזה שהמשחק יצא בתחילת 2022. ב-20 בינואר 2022 יצא טריילר למשחק, שחשף רשמית את תאריך ההשקה כ-5 באפריל 2022.
שחרור > מכירות

המשחק מכר יותר מ-3.2 מיליון עותקים תוך שבועיים מיציאתו, מעל המכירות העולמיות של כל ההשקות הקודמות של משחקי הקונסולות של לגו